(Auto)Evaluare – Numere naturale
Disciplina: Matematică        Clasa: a 5-a
Nume elev: ____________________        Data: ____________
1. Scrie răspunsurile corecte:
a) Care este predecesorul răsturnatului numărului 8 064?
b) Care este rotunjirea la sute a numărului 23 751?

2. a) Calculează suma primelor 10 numere naturale nenule.
b) Câte perechi de numere naturale (a, b), cu a < b, au produsul egal cu 48? Scrie toate aceste perechi.

3. Calculează. Folosește, acolo unde se poate, scoaterea factorului comun și regulile de calcul cu puteri.
a) 5 ∙ 87 + 5 ∙ 13
b) 2⁵ – 3³
c) 10⁵⁰ : 10⁴⁷
d) 4² ∙ 4³ : 4⁴
e) 7 ∙ 103 – 7 ∙ 3

4. Reprezintă pe o axă a numerelor punctele cu coordonatele A(0), M(1), R(4), C(6) și T(9). Calculează apoi suma AM + MR + RC + CT și compară rezultatul cu lungimea segmentului AT.

5. Calculează câtul și restul împărțirii celui mai mare număr natural de trei cifre scris cu cifre pare distincte la cel mai mic număr natural de trei cifre scris cu cifre pare distincte.

6. Calculează, respectând ordinea efectuării operațiilor: 3 ∙ {[(2 ∙ 4² + 5³ : 25 – 3²) : 4] + 7}

7. O cofetărie produce într-o zi 60 de torturi, pentru care folosește 45 kg de cremă. Un kilogram de cremă costă 30 de lei, iar ambalajul pentru un tort costă 5 lei. Cofetăria vinde toate torturile cu 120 de lei bucata și plătește un impozit de 1 350 de lei. Află cât a câștigat cofetăria în acea zi. Scrie rezolvarea completă.

8. a) Află toate numerele naturale nenule care, împărțite la 5, dau câtul egal cu triplul restului.
b) Calculează suma numerelor aflate la punctul a).

